典书金乙祥至明朝上表：“臣自少役于军旅，感患风湿疾证，见今年纪衰老，早暮难任庶事。有长男芳果，性资纯谨，志性端方，堪托后事，效力东陲。谨于洪武三十一年九月初五日委令权署国事，伏候明降。”朝鲜定宗元年（1399年）六月，贺登极使右政丞金士衡、陈慰使政堂河崙、进香使判三司事偰长寿奉礼部咨文还。咨文曰：“建文元年四月二十五日，准朝鲜国咨，该本国王年老疾病，已令男李芳果权署句当，咨请奏闻，明降施行。本月二十六日早朝，本部上书陈迪等官于奉天门钦奉圣旨：‘已先太祖皇帝诏谕本国，仪从本俗，法守旧章，听其自为声教。今后